Openbaar grondoudit nou, vra leier van VF Plus | SAUK.co.za - Nuus.info
“Een voorbeeld is waar die verslag glo aandui dat Suid-Afrika 112,9 miljoen hektaar landbougrond het terwyl navorsing van 2016 deur kundiges soos Agri Development Solutions (ADS) in samewerking met Landbouweekblad en Agri SA toon dat daar slegs 93,25 miljoen hektaar landbougrond is.
“Volgens prof. Ruth Hall van die Instituut vir Armoede, Grond en Agrariese Studies (Plaas) toon die verslag van die regering dat plagiaat gepleeg is uit ŉ ou VN-verslag.
“Prof. Hall voer aan dat die aanbevelings in die verslag suiwer plagiaat is uit ŉ VN-verslag van jare gelede wat handel oor Oos-Europa en dit het niks met Suid-Afrika te doen nie.
“Deur hierdie misleiding dryf die regering sy eie politieke agenda om regverdiging te kry vir sy standpunt van grondonteiening sonder vergoeding terwyl hy weet grondhervorming het misluk weens korrupsie en die onvermoë van die departement om die proses te bestuur.
“Ek het reeds in ŉ parlementêre vraag die minister versoek om die volledige verslag openbaar te maak sodat Suid-Afrika kan sien hoe die regering en die ANC die mense van die land mislei deur onwaarhede oor die aangeleentheid te verkondig,” sê dr. Groenewald.
« Alliansie-vennote verwelkom ANC-besluit oor Zuma
PWV mors erg water, kan in voetspore van Kaapstad volg »